Құрметті жиналысқа қатысушылар сіздермен кездескеніме қуаныштымын. Бүгінгі баяндаманың тақырыбы: Баланың құқықтарын қорғау және тұрмыстық **зорлық-зомбылыққа қарсы іс-қимыл**

Әлемде қазіргі ең өзекті мәселелердің біріне айналып отырған – бұл жасөспірімдердің, балалардың зорлық – зомбылыққа ұшырауы. Көптеген балалар үйінде, мектепте және басқа да қоғамдық мекемелерде күнделікті қатыгездікпен және зорлық – зомбылықпен ұшырасып отырады. Жас өспірімдердің болашақта қандай азамат болулары мектепте, отбасында қоршаған ортада алған тәрбиелеріне байланысты. Олар да ересектер сияқты сыйлау, қол тигізбеу және адамзаттық абыройын сақтау құқықтарына ие, сондай-ақ Адам құқықтарының жалпыға ортақ декларациясы мен Азаматтық саяси, экономикалық, әлеуметтік және мәдени құқықтар туралы көзделген заң тарапынан да тең қорғау көрсетілуіне құқылы. Баланың құқықтарын қорғауды ата-аналары (асырап алушылар, қорғаншылар, қамқоршылар),  қамқоршы органдар, [coт](https://kk.wikipedia.org/w/index.php?title=Co%D1%82&action=edit&redlink=1), [прокурор](https://kk.wikipedia.org/wiki/%D0%9F%D1%80%D0%BE%D0%BA%D1%83%D1%80%D0%BE%D1%80) жүзеге асырулары тиіс. Заң балаларды әр түрлі қол сұғушылықтан, оның кадір-қасиетін қорлаудан, ата-анасы тарапынан болатын киянаттардан (ұрып-соғу, қаңғыбастыққа итермелеу) қорғайды. Біздің мемлекетімізде, әдеттегідей, құқығын қорғау үшін қамқоршы органдарға, сотқа жугіну керек. Мемлекет балалардың мүдделерін қорғап және балаларды отбасында тәрбиелеу балаларға тәрбие берудің ең тәуір түрі екендігін тани отырып, тәрбиенің отбасылық түрінің артықшылығын заң жолымен бекітті.

Зорлық – зомбылық, бала құқығын қорғау туралы мектепте тәрбие сағаттарында және психолог сабақтарында қаралып, зорлық – зомбылық туралы мағлұмат беріліп , ол адамның ең жаман қасиеті екенін түсіндіріліп келеді. Ең басты құндылықтары бостандықтары, олай болса адамзаттық құқықтар мен бас бостандықтарын қорғау туралы біліп жүрулері керек екендігі айтылып келеді. Зорлық –зомбылық адам ағзасына тікелей әсер етеді, жаман әдеттерден бойларын аулақ ұстап, ондай әрекеттерге бармай адамгершілігі мол саналы азамат болып өсулері үшін өз үлесімізді қосудамыз.

Қоғам үшін ең бастысы – тәуелсіздік, адам үшін- бас бостандығы және уайым қайғысыз өмір. Оның кепілі – заңдылық. Тәуелсіздік төрімізден орын алған қоғамымыздағы ең басты құндылық – адам бостандығы. Адамның және адамзаттың құқықтары мен бас бостандықтарын қамтамасыз ету және қорғау – Конституциялық заңдылықтың басты талабы. Қазақстанда салауатты өмір салтына қол жеткізуде, денсаулықты сақтау мен нығайтудағы басты міндеттің бірі – бала құқығын қорғау, зорлық-зомбылыққа қарсы күрес жүргізу.

Зорлық балалардың денелік және психологиялық денсаулықтары және жан-жақты дамулары үшін ауыр машақат болып табылады. Әсіресе, өмір жағдайында түрлі соққылар, зорлық – зомбылық жағдайы көп кездеседі. Балаларға қатысты зомбылықтың алдын алу және бағытталған профилактикалық сипаттағы шараларды жүргізуде ақпараттық үгіттеушілік жұмыстарды өткізу бүгінгі күннің басты талабы болып табылады. Адамға зорлық көрсетудің екі түрлі жағы бар. Олар: Тән азабын шектірген зорлық – адамның ағзасына тікелей әсер ету, ұрып-соғу, денесіне зақым келтіру, тағы басқа. Тән азабын шектірген зорлықтың салдарынан жәбірленушінің денсаулығына зиян келтірілуі мүмкін.Жан азабын шектірген зорлық – жәбірленушінің қарсылық көрсетуіне, өз құқықтары мен мүдделерін қорғауына деген ерік жігерін жасыту үшін қорқыту, адамның психикасына әсер ету. Жан азабын шектірген зорлық жүйке ауруына немесе тіпті жан ауруына ұшыратуы мүмкін.

Азаматтық – патриоттық тәрбие мен зорлық – зомбылық екеуін қатар қарауымыздың себебі, егеменді елдің азаматы мына жас өспірімдердің ең басты мақсаттары – денінің саулығы, ұлттық сана – сезімі оянған, рухани ойлау дәрежесі биік, мәдениетті, парасатты, еңбекқор, іскер болуын, бүгінгі қоғамда өздерінің қатарластарының, өздерінен кішілердің зорлық – зомбылық жасауына жол бермей басқаларға үлгі көрсетуін үнемі қадағалап отыратын болсақ , онда заманға сай, қоғамға керекті азамат, отансүйгіш, елін сүйгіш азамат, елге қызмет ететін қайраткер тәрбиелеп шығатынымыз сөзсіз.

**Балалардың зорлық – зомбылыққа душар болмауы үшін не істеу керек? Мұқият тыңдауларыңызды өтінемін.**

-Көшеде түнгі беймезгіл уақытта қалдырмауға тырысу, көшеде танымайтын адамдармен әңгімелеспеу және онымен қараңғы жерлерге, адамдар жоқ орындарға және т.б. жерлерге бармауын қадағалау керек.

-Егер тұрмыстық зорлық – зомбылық қауіп төндірсе, үйден кетіп қалуға тырысу, ертерек қашып кету, көршілермен сөйлесу, айқай – шу шығарылғанда келу және полицияға хабарлау керек екендігін ескерту. -Қауіп-қатерді және басқа да жағдайларды дала немесе үйде де кездестірулері мүмкін , сақтық танытып, қауіпті жағдайлардың алдын алуға үйретуіміз керек,

-Үйде жалғыз болғанда, бөтен адамдарды үйге кіргізбеу;

 -Бөтен біреудің машинасына отырмау, қыдырып жүргенде бөтен адамдардан тәтті, сыйлықтар алмау

 -Көшенің қараңғы жерлерінен, көпшілік жүрмейтін саябақтар мен стадиондардан аулақ жүру

Зорлық-зомбылыққа қарсы іс-қимыл мынадай принциптерге сүйенеді:

1) заңдылыққа;

2) адамның және азаматтың құқықтары, бостандықтары мен заңды мүдделерінің кепілдігін сақтауға;

3) адам мен азаматтың тәніне және психикасына азап әкелуге жол бермеуге;

4) отбасын қолдау және сақтауға;

5) тұрмыстық зорлық-зомбылықтан зардап шеккендерге көмек көрсету кезінде құпиялылықты сақтауға;

6) өмірде қиын жағдайға душар болған адамдармен жеке жұмыс жүргізуге негізделеді.

Зорлық-зомбылыққа қарсы іс-қимыл жүзеге асыратын субъектілер

1) Қазақстан Республикасының Үкіметі;

2) жергілікті атқарушы органдар;

3) отбасы және гендерлік саясат істері жөніндегі комиссия;

4) кәмелетке толмағандардың істері және олардың құқықтарын қорғау жөніндегі комиссиялар;

5) ішкі істер органдары;

6) қамқоршылық және қорғаншылық органдары;

7) білім беру органдары;

8) көмек көрсету ұйымдары;

9) дағдарыс орталықтары болып табылатынын біле жүріңіздер.

Құрметті қатысушылар , зорлық – зомбылықсыз болашақ кейінгі ұрпақ үшін қажет, сол себепті барлығымыз бірігіп жұмыс атқаруға шақырамын.